**PÁLYÁZATI FELHÍVÁS**

A **HODOSZ Európáért Alapítvány** az Alapító okiratban megjelölt célkitűzések figyelem­bevételével pályázatot ír ki a HODOSZ tagsággal rendelkező közalkalmazottak számára **a nyelvi képzés és a digitális képességfejlesztés** oktatási területre.

**A pályázat célja:** hozzájárulni, ha kis lépésekkel is, a társadalom és egyén közös szükségle­teinek kielégítéséhez, korunk két fontos meghatározó képességének, a digitális írástudás és a nyelvtudás megszerzéséhez. A 21. században mindkét képesség a sikeresség, gyarapodás és boldogulás legfontosabb eszköze. Az alapítvány azt szeretné, ha a HODOSZ tagsága verseny­képes tudással rendelkezne honvédségi feladatellátása során.

**Pályázati program – 1. Digitális képességfejlesztés**

**„Egyéni információmenedzsment”**

A 30 órás akkreditált tanfolyam, egy Magyarországon még alig ismert tudásterületet foglal össze. Hogyan kezeljük munkahelyi számítógépünkön a különböző formátumú adatokat? A felkészült, kompetens munkatársak hatása a szervezet életére sokkal erőteljesebb lehet, mint ami a napi rutinfeladatokból következik: észlelői és jelzői lehetnek a változó igények­nek, kezdeményezői a fejlesztést célzó innovációs folyamatoknak, alakítói a szervezeti kultú­rának.

**A megpályázható csomag informatikai tartalma:**

Tananyag alapelve: találjunk meg mindent, szűrjünk mindent, egységesítsünk mindent, rend­szerezzünk mindent, mentsünk mindent, védjünk mindent.
Foglalkozunk az **elektronikus levelezés** menedzselésével, **a képi dokumentumok** kezelése keretében konvertálás a különböző formátumok között, nagy súlyt fektetünk a **személyes digitális környezet** kialakítására és a **mobil környezet** menedzselésére.

**A tanfolyam jellege:** oklevelet adó, akkreditált informatikai képzés (nem könyvtári)

**A tanfolyam szervezője:** Informatika a Nemzeti Közszolgálatban és Könyvtárakban Alapít­vány (INKA). **Cím:** 1101 Budapest, Hungária krt. 9-11.
**Postacím:** 1581 Budapest, Pf.: 15.
**E-mail:** inka@uni-nke.hu
**Portál:** <http://www.inka-alap.hu>

(Az INKA a szakmában neves előadók közreműködésével, korszerű technikai háttér birtoká­ban biztosítja az oktatás eredményességét).

**Időpontja:** 2018. november 12–15.

**Időtartama:** 4 nap (30 óra), hétfő - csütörtök közötti időszak.

 hétfő: 10 -17 óra, kedd - szerda - csütörtök: 9-17 óra

**Helyszíne:** Nemzeti Közszolgálati Egyetem, 1101 Budapest, Hungária krt. 9-11. 41. ép. fszt. 24.

**Tanterem telefonszám:** 432-9000/29-546

**Jelentkezők köre:**

10 fő aktív honvédségi közalkalmazott, HODOSZ tag

**Jelentkezési határidő:**

2018. november 2.

**A pályázat benyújtása:**

A Jelentkezési lap kitöltésével,

az alábbi email címre megküldve: bakosklara18@gmail.com

**Pályázat elbírálása:**

AHODOSZ Európáért Alapítvány kuratóriuma dönt;

 értékelési szempont: érkezési sorrend

**A tanfolyam költségei**

**A tanfolyam díja**:

 80 ezer Ft;

 az INKA kedvezménye a tanfolyam díjának 50%-a, 40 ezer Ft; a HODOSZ Európáért Alapítvány hozzájárulása 40 ezer Ft.

**Szállásköltség (3 éjszaka):**

A Nemzeti Közszolgálati Egyetem Hadtudományi és Honvédtisztképző Kar támogatása, térítésmentes.

**Útiköltség:** A tanfolyam résztvevője fizeti vagy saját HODOSZ alapszervezete számla ellenében megtérítheti.

É**tkezés:**  Az egész napos tanfolyamok díja az ebéd, kávé, üdítő árát is tartalmazza (ebéd az egyetem éttermében).

**Munkából való** t**ávollét:**

Alapszervezeti egyeztetés a munkahelyi vezetővel /parancsnokkal/ (a Kjt. 44/A § /4/bek. alapján megállapodás a pályázó és a munkáltató /pk/ kö­zött); saját éves rendes szabadság terhére.

 **HODOSZ Európáért Alapítvány kuratóriuma**